b'\n_START_ARTICLE_\nComuna Bucerdea Gr\xc3\xa2noas\xc4\x83, Alba\n_START_SECTION_\nIstoric\n_START_PARAGRAPH_\nPrima atestare al localit\xc4\x83\xc8\x9bii Bucerdea Gr\xc3\xa2noas\xc4\x83 dateaz\xc4\x83 din anul 1303. Denumirea acesteia a fost dat\xc4\x83 dup\xc4\x83 produc\xc8\x9bia renumit\xc4\x83 de cereale (gr\xc3\xa2ne). \xc3\x8en Evul Mediu \xc3\xaen sat locuiau \xc3\xaen principal unguri, mai t\xc3\xa2rziu s-au stabilit rom\xc3\xa2ni._NEWLINE_Comuna s-a \xc3\xaenfiin\xc8\x9bat \xc3\xaen anul 2006, prin desprinderea satelor Bucerdea Gr\xc3\xa2noas\xc4\x83, Cornu, P\xc4\x83dure \xc8\x99i P\xc3\xa2nca din comuna Cr\xc4\x83ciunelu de Jos (Legea nr. 109 din 27 aprilie 2006). In prezent inca nu este bransata la sistemul electric national.\n_START_SECTION_\nDate geologice\n_START_PARAGRAPH_\n\xc3\x8en perimetrul satului Bucerdea Gr\xc3\xa2noas\xc4\x83 s-a pus \xc3\xaen eviden\xc8\x9b\xc4\x83 prezen\xc8\x9ba unui masiv de sare gem\xc4\x83 \xc8\x99i a unor izvoare s\xc4\x83rate.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Bucerdea Gr\xc3\xa2noas\xc4\x83 se ridic\xc4\x83 la 2.235 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 2.300\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (64,3%). Principalele minorit\xc4\x83\xc8\x9bi sunt cele de maghiari (18,57%) \xc8\x99i romi (13,56%). Pentru 3,58% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (75,93%), dar exist\xc4\x83 \xc8\x99i minorit\xc4\x83\xc8\x9bi de reforma\xc8\x9bi (17,49%) \xc8\x99i bapti\xc8\x99ti (1,83%). Pentru 3,58% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.'